Oikeusministeriö
oikeusministerio@om.fi

Lausuntopyyntönne OM0191:00/06/06/2000, 4.11.2011
Lausunto valtioneuvoston asetusluonnoksesta vesitalousasioissa
Oikeusministeriö pyytää lausuntoa luonnoksesta valtioneuvoston asetukseksi vesitalousasioista. Lausunto pyydetään toimittamaan sähköisessä muodossa.

Lausuntonaan Hämeen elinkeino-, liikenne- ja ympäristökeskus (ELY-keskus) esittää seuraavaa:
Asetusluonnoksen 1 luvun 1 §:ssä kerrotaan lupahakemuksen sisällöstä. Kyseisestä kohdasta puuttuvat patoturvallisuuslain (494/2009) 9 § 1 momentin edellyttämät asiat. Kyseinen lain kohta kuuluu seuraavasti: "Padon omistajan on padon rakentamista koskevassa muun lain mukaisessa lupahakemuksessa selostettava tarpeellisessa määrin padosta aiheutuvaa vahingonvaaraa ja sen vaikutusta padon mitoitusperusteisiin".
ELY-keskus esittää, että kyseinen kohta lisätään asetuksen 1 §:ään siten, että hakemuksessa on tarpeellisessa laajuudessa esitettävä selvitys padosta aiheutuvasta vahingonvaarasta ja sen vaikutuksesta padon mitoitusperusteisiin.

Yksikön päällikkö		Tommi Muilu